Pauls Sakss

Pauls Sakss (Pauls Zakss, Павел Иванович Сакс,  01./14.01.1878, Jaunpils pagasta Peilēnos – 31.03.1966. Bruklinā, Ņujorkas pavalsts, Amerikas Savienotās Valstis) bija latviešu tenors, vokālais pedagogs un sabiedrisks darbinieks.

 Dzīvesgājums 

Pauls Sakss dzimis 1878. gada 14. janvārī Jaunpils pagasta Peilēnos, dzīvoja Vidzemē, Taurupes pagastā. Sakss dzimis dzirnavnieka Jāņa Saksa un Ilzes Saksas (dzimusi Zariņa) ģimenē, kur, klausoties meitu dziedāšanā un puišu instrumentu spēlē, pamanīta nākamā operdziedātāja interese par mūziku, kā arī muzikālā apdāvinātība.Latviešu skaņuplašu vēsture

Deviņu gadu vecumā Pauls Sakss sācis dziedāt Debesbraukšanas pareizticīgo skolā Rīgā, vēlāk iestājies garīgajā seminārā, kur uzņemts ceturtajā klasē bīskapa korī kā tenors.

Pēc mācībām seminārā Pauls Sakss apgūst dziedāšanu pie Pāvula Jurjāna.

P. Sakss dziedāja Rīgas pareizticīgo katedrāles bīskapa korī (1889–1903), bija šā kora reģenta palīgs (1897–1903).

Paula Saksa pirmā publiskā solo dziedātāja uzstāšanās datējama ar 1898. gadu, bet pirmais patstāvīgais dziesmu vakars noticis 1902. gadā Melngalvju namā.

No 1904. līdz 1909. gadam Pauls Sakss mācījies Itālijā, Romas Filharmoniskā akadēmijā (Reale Accademia Filarmonica Romana), kur absolvējis Antonio Kotonji un Džovanni Sgambati dziedāšanas klasi. Vokālajā pedagoģijā papildinājies pie Mario Kotonji, Bretšneidera un Bonuči.Latvijas skaņu mākslinieku portrejas Mācību laikā Itālijā dziedātājs piedalījās dažādos koncertos mūzikas mecenātu (pārsvarā krievu) mājās, kā arī iestudēja savu pirmo operas lomu – Ļenski Pētera Čaikovska operā “Jevgeņijs Oņegins”.

1909. gadā viņš atjaunoja studijas Rīgas Politehniskajā institūtā un 1911. gadā to beidza ar agronoma grādu. P. Sakss bija viens no studentu korporācijas “Talavija” dibinātājiem un tās filistrs.
No 1911. līdz 1912. gadam P. Sakss darbojās privātos teātros Krievijā, piedalījās izrādēs dažādās pilsētās (Jekaterinoslavā, Kurskā, Rostovā pie Donas un citur).

Neilgu laiku dziedājis liriskā tenora lomas Cimmermaņa privātajā operā Krievijā, Maskavas Brīvajā teātrī, Latvju operā (1913-1915), taja skaitā pašā pirmajā Latvju operā "Jevgeņijs Oņegins" Ļenska lomā,Ilustrets Žurnals Nr.2 1923. gada 12. janvāra 8 lpp., Izdevējs "Leta", Rīga kā arī Latvijas Nacionālajā operā (1918-1923, 1929-1930).

Pirmā pasaules kara laikā viņš nonāk Krievijā, Petrogradā, kopā ar citiem māksliniekiem apceļo bēgļu nometnes, sniedzot koncertus.
Rīgā atgriežas 1918. rudenī, kļūst par pedagogu Latvijas Konservatorijā, kur strādā līdz 1944. gadam.
1927. gadā ievēlēts par profesoru. Pie Paula Saksa vokālo mākslu studējuši tādi dziedātāji kā Mariss Vētra, Aleksandrs Jankovskis, Vera Fricnoviča, Elfrīda Pakule, kā arī Irma Kalniņa, kas vēlāk kļuva par Saksa otro sievu.

Otrā pasaules kara laikā Sakss kopā ar ģimeni dodas trimdā, nonākot ASV, Ņujorkā, kur darbojies kā Ņujorkas latviešu skaņumākslas kopas  priekšnieks, vadījis arī privātstudiju.

Pauls Sakss miris 1966. gada 31. janvārī Ņujorkā, 1996. gadā pārapbedīts Rīgas Meža kapos.

 Radošā darbība 
Pēc atgriešanas no Krievijas 1912. gada beigās P. Sakss 27.12.1912./09.01.1913. piedalījās P. Jurjāna organizētās Latviešu operas pirmizrādē "Jevgeņijs Oņegins" Ļenska lomā. Turpmāk viņš bija starp  operas vadošajiem māksliniekiem, piedalījās daudzās izrādēs, kurās  izpildīja kņaza Sinodala lomu Antona Rubinšteina operā “Dēmons” (1875), Alfredo lomu Džuzepes Verdi operā “Traviata” (1853), Turidu lomu Pjetro Maskaņji (Pietro Antonio Stefano Mascagni) operā “Zemnieka gods” (Cavalleria rusticana, 1890). Šajā laikā P. Sakss kopā ar citiem latviešu mūziķiem arī regulāri koncertēja gan dzimtenē (Cēsīs, Daugavpilī, Liepājā, Rīgā, Valmierā u. c. pilsētās), gan arī Berlīnē un Maskavā.

1913./1914. gada sezonā P. Sakss darbojās privātā operas trupā Maskavā, taču šajā laikā vairākkārt ieradās Rīgā un uzstājās Latviešu operas izrādēs.

Pirma pasaules kara laikā Sakss, kopā ar citiem tautīšiem (Adu Benefeldi-Dzirni, Jāni Ādolfu Kaktiņu, Malvīni Vīgneri-Grīnbergu u. c.), regulāri koncertēja Krievijas Impērijas pilsētās (Arhangeļskā, Harkivā, Kazaņā, Maskavā, Odesā, Pleskavā u. c.). Daļa no šiem koncertiem tika organizēti, lai iegūtu līdzekļus ievainoto karavīru ārstēšanai.

1918. gadā viņš atgriezās Rīgā un iesaistījās Latvju operā, turpināja tajā darboties arī pēc lielinieku iebrukuma. Latvijas Nacionālās operas (LNO) solists (1919–1923; atsevišķās izrādēs piedalījās arī vēlākajos gados). Šajā laikā viņš iestudēja un uzstājās Dona Otavio lomā Volfganga Amadeja Mocarta “Dons Žuans” (1787), Valtera fon der Fogelveides lomā Riharda Vāgnera “Tanheizers” (1845), kā arī citās lomās.

No 1929. gada un 20. gadsimta 30. gados P. Sakss iesaistījās Dailes teātra, kā arī Liepājas jaunā teātra operešu iestudējumos, izpildot Franča Šūberta lomu komponista Franča Šūberta operetē “Trejmeitiņas” (Das Dreimäderlhaus, 1916) un Gētes lomu Ferenca Lehāra operetē “Frīderike” (tolaik uzvesta ar nosaukumu “Dzejnieka mīla”, Friederike, 1928). Sevišķus panākumus guva izrāde “Trejmeitiņas”, kurā P. Sakss uzstājās 263 reizes.

 Ģimene 
1917. gadā P. Sakss apprecējās ar Meriju Vīksni (1935. gadā šķīries); meitas Ariadna un Jogita.

Otra sieva ir Irma Kalniņa (precējies 1936. gadā); meita Ilze.

 Atsauces 

Kategorija:1878. gadā dzimušie
Kategorija:Tukuma novadā dzimušie
Kategorija:1966. gadā mirušie
Kategorija:Latviešu dziedātāji
Kategorija:Rīgas Meža kapos apbedītie
Kategorija:ASV latvieši
Kategorija:Rīgas Politehniskā institūta (1896—1918) absolventi